১৯৯৬ সাল থেকে ১৯৯৯ সাল পর্যন্ত একদল তরুণ তরুণী প্রত্যন্ত গ্রামাঞ্চলে ঘুরে ঘুরে বাংলাদেশের স্বাধীনতা যুদ্ধের প্রামাণ্যচিত্র মুক্তির গান দেখাতে শুরু করেন। প্রদর্শনী শেষে গ্রামবাসীরা প্রজেকশনিস্ট দলের কাছে তাদের নিজস্ব অভিজ্ঞতা আর অভিযোগের কথা বলতে শুরু করেন। কখনও কখনও প্রদর্শনী হয়ে উঠে মুক্তিযুদ্ধের লোকগানের আসর। শহরের তরুণ প্রজেকশনিস্ট দল উপলব্ধি করে গ্রামের মানুষের কাছে মুক্তিযুদ্ধের চেতনার কথা পৌঁছাতে এসে তাদের কাছ থেকেই মুক্তিযুদ্ধের বৃহত্তর ইতিহাস জানতে পেরেছে।